छात्राओं को सिखाए स्वस्थ रहने के गुर
मालपुरा | गर्ल्सहायर सेकेंड्री स्कूल में चल रहे एनएसएस के विशेष शिविर के अंतर्गत बुधवार को जीवन कौशल स्वास्थ्य संबंधी प्रशिक्षण दिया गया। रेफरल अस्पताल के चिकित्साधिकारी डॉ. पारीक ने छात्राओं को स्वस्थ शरीर के लिए आवश्यक तत्वों की जानकारी दी तथा उक्त तत्वों की उपलब्धता वाले खाद्य पदार्थ को उपयोग करने के तरीके बताए। उन्होंने बीमारियों से बचाव के लिए जरूरी उपायों की जानकारी दी तथा शरीर को निरोग स्फूर्तिवान बनाए रखने के लिए हरी सब्जियों दालों तथा विटामिन प्रोटीन वसा के साथ-साथ शहरी में ऑक्सीजन की आवश्यकता संबंधी उपाय बताए। डॉ. पारीक ने बताया कि शहरी में खून बनाने के लिए आयरन की आवश्यकता पड़ती है खास तौर पर महिलाओं को आयरन युक्त खाद्यों का अधिक से अधिक प्रयोग करना चाहिए जिससे उनके शरीर में खून की कमी नहीं हो। शिविर में एनएसएस की छात्राओं ने चिकित्साधिकारी से स्वास्थ्य संबंधी कई सवाल भी पूछे।
शिविर में शिविर संयोजिका व्याख्याता सुधा तंवर भी उपस्थित थी। स्वास्थ्य प्रशिक्षण शिविर रमसा के शारदे छात्रावास में आयोजित किया गया।
hin_Deva hin_Deva hin_Deva